Title: ประกาศกระทรวงพาณิชย์ เรื่อง การตั้งสำนักงานทะเบียนพาณิชย์ แต่งตั้งพนักงานเจ้าหน้าที่และนายทะเบียนพาณิชย์ (ฉบับที่ 9) พ.ศ. 2552

ประกาศกระทรวงพาณิชย์

ประกาศกระทรวงพาณิชย์
เรื่อง
การตั้งสำนักงานทะเบียนพาณิชย์
แต่งตั้งพนักงานเจ้าหน้าที่และนายทะเบียนพาณิชย์
(ฉบับที่
๙)
พ.ศ.
๒๕๕๒

อาศัยอำนาจตามความในมาตรา ๔ มาตรา ๕ และมาตรา ๙
แห่งพระราชบัญญัติทะเบียนพาณิชย์ พ.ศ. ๒๔๙๙ ซึ่งแก้ไขเพิ่มเติมโดยพระราชบัญญัติทะเบียนพาณิชย์
(ฉบับที่ ๒) พ.ศ. ๒๕๔๙ รัฐมนตรีว่าการกระทรวงพาณิชย์ออกประกาศไว้ ดังต่อไปนี้

ข้อ ๑
 ให้ยกเลิก
(๑) ประกาศกระทรวงพาณิชย์ เรื่อง
การตั้งสำนักงานทะเบียนพาณิชย์ แต่งตั้งพนักงานเจ้าหน้าที่และนายทะเบียนพาณิชย์
(ฉบับที่ ๖) พ.ศ. ๒๕๔๙
(๒) ประกาศกระทรวงพาณิชย์ เรื่อง
แต่งตั้งพนักงานเจ้าหน้าที่และนายทะเบียนพาณิชย์ (ฉบับที่ ๗) พ.ศ. ๒๕๕๑

ข้อ ๒
 ให้กรมพัฒนาธุรกิจการค้า
เป็นสำนักงานทะเบียนพาณิชย์
มีอำนาจหน้าที่รับจดทะเบียนพาณิชย์เฉพาะพาณิชยกิจที่รัฐมนตรีประกาศกำหนดให้เป็นอำนาจหน้าที่ของกรมพัฒนาธุรกิจการค้า

ข้อ ๓
แต่งตั้งพนักงานเจ้าหน้าที่ และนายทะเบียนพาณิชย์
(๑) ให้ผู้อำนวยการสำนักทะเบียนธุรกิจ
ผู้อำนวยการสำนักบริการข้อมูลธุรกิจ ผู้อำนวยการสำนักกฎหมายและคดี
ผู้อำนวยการสำนักตรวจสอบธุรกิจ
และข้าราชการพลเรือนสามัญประเภททั่วไประดับปฏิบัติงานซึ่งมีอายุราชการไม่น้อยกว่า
๕ ปี และระดับชำนาญงานขึ้นไป ประเภทวิชาการตั้งแต่ระดับปฏิบัติการขึ้นไป
ในสังกัดสำนักทะเบียนธุรกิจ สำนักบริการข้อมูลธุรกิจ
สำนักกฎหมายและคดีและสำนักตรวจสอบธุรกิจ กรมพัฒนาธุรกิจการค้า
เป็นพนักงานเจ้าหน้าที่และนายทะเบียนพาณิชย์เพื่อปฏิบัติการตามพระราชบัญญัติทะเบียนพาณิชย์
พ.ศ. ๒๔๙๙ ทั่วราชอาณาจักร
(๒)
ให้ข้าราชการพลเรือนสามัญประเภททั่วไประดับปฏิบัติงานซึ่งมีอายุราชการไม่น้อยกว่า ๕
ปี และระดับชำนาญงานขึ้นไป ประเภทวิชาการตั้งแต่ระดับปฏิบัติการขึ้นไป
ในสังกัดสำนักงานพัฒนาธุรกิจการค้าจังหวัด เป็นพนักงานเจ้าหน้าที่และนายทะเบียนพาณิชย์
เพื่อปฏิบัติการตามพระราชบัญญัติทะเบียนพาณิชย์ พ.ศ. ๒๔๙๙ ในเขตท้องที่จังหวัดนั้น
(๓) ในกรณีที่ไม่มีข้าราชการพลเรือนสามัญ ตาม (๒)
หรือมีแต่ไม่อยู่หรือไม่อาจปฏิบัติหน้าที่ได้
ให้ข้าราชการพลเรือนสามัญตามลำดับต่อไปนี้เป็นพนักงานเจ้าหน้าที่และนายทะเบียนพาณิชย์ คือ
พาณิชย์จังหวัด หรือผู้รักษาราชการแทนพาณิชย์จังหวัด
สำหรับกรณีที่พาณิชย์จังหวัดไม่อยู่หรือไม่อาจปฏิบัติหน้าที่ได้
หรือข้าราชการพลเรือนสามัญประเภทวิชาการตั้งแต่ระดับปฏิบัติการขึ้นไปในสังกัดสำนักงานพาณิชย์จังหวัดเรียงตามลำดับอาวุโส
สำหรับกรณีที่ไม่มีผู้รักษาราชการแทนพาณิชย์จังหวัดหรือมีแต่ไม่อยู่หรือไม่อาจปฏิบัติหน้าที่ได้
(๔) ให้ข้าราชการกรุงเทพมหานครตั้งแต่ระดับ ๓
ขึ้นไปซึ่งผู้ว่าราชการกรุงเทพมหานครมอบหมาย พนักงานเมืองพัทยาตั้งแต่ระดับ ๓
ขึ้นไปซึ่งนายกเมืองพัทยามอบหมาย และข้าราชการองค์การบริหารส่วนจังหวัดตั้งแต่ระดับ
๓
ขึ้นไปซึ่งนายกองค์การบริหารส่วนจังหวัดนั้นมอบหมายเป็นพนักงานเจ้าหน้าที่และนายทะเบียนพาณิชย์
เพื่อปฏิบัติการตามพระราชบัญญัติทะเบียนพาณิชย์ พ.ศ. ๒๔๙๙
ภายในเขตอำนาจหน้าที่ของกรุงเทพมหานคร องค์การบริหารส่วนจังหวัด หรือเมืองพัทยา แล้วแต่กรณี

ทั้งนี้
ตั้งแต่วันประกาศในราชกิจจานุเบกษาเป็นต้นไป[๑]

ประกาศ
ณ วันที่ ๒๓ กันยายน พ.ศ. ๒๕๕๒
พรทิวา
 นาคาศัย
รัฐมนตรีว่าการกระทรวงพาณิชย์

ปริยานุช/ผู้จัดทำ
๓
ธันวาคม ๒๕๕๒

นันท์นภัสร์/ตรวจ
๓
ธันวาคม ๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๑๗๓ ง/หน้า ๕๘/๒๗ พฤศจิกายน ๒๕๕๒